21.12.2022
MT
Il-Ġurnal Uffiċjali tal-Unjoni Ewropea
L 327/11
(63)
Biex tiġi żgurata l-koerenza mar-Regolament (UE) 2021/2115 u biex tinkiseb simplifikazzjoni tar-regoli biex tinkiseb awtorizzazzjoni għall-għajnuna mill-Istat għall-parti kofinanzjata u l-finanzjament nazzjonali addizzjonali tal-pjanijiet Strateġiċi tal-PAK, jenħtieġ li r-rekwiżiti ta’ notifika ma japplikawx għal diversi kategoriji ta’ għajnuna favur SMEs attivi f’żoni rurali, li jinkludu għajnuna għal servizzi bażiċi u infrastrutturi, għall-bidu ta’ negozji ġodda, għall-kooperazzjoni, għall-parteċipazzjoni ġdida tal-bdiewa fi skemi tal-kwalità għall-qoton u l-oġġetti talikel u miżuri ta’ promozzjoni favur oġġetti tal-ikel koperti minn skema tal-kwalità.
Tali miżuri ta’ għajnuna jenħtieġ li jkunu identiċi għall-interventi sottostanti tal-iżvilupp rurali u l-għajnuna eżentata jenħtieġ li tingħata biss skont u f’konformità mal-Pjan Strateġiku tal-PAK tal-Istat Membru kkonċernat.
(64)
Il-Kummissjoni applikat l-Artikoli 107 u 108 tat-Trattat għall-għajnuna favur is-servizzi bażiċi u l-infrastruttura fiż-żoni rurali u għall-kooperazzjoni f’żoni rurali f’diversi każijiet, b’mod partikolari fil-qafas tal-Linji Gwida tal2014.
Fil-perjodu mill-2014 sal-2020, il-Kummissjoni approvat 27 skema ta’ għajnuna relatati ma’ servizzi bażiċi u infrastruttura fiż-żoni rurali u 28 skema ta’ għajnuna relatati mal-kooperazzjoni fiż-żoni rurali.
Mill-esperjenza tal-Kummissjoni, il-miżuri ta’ għajnuna favur iż-żoni rurali ma kellhom l-ebda distorsjoni sinifikanti tal-kompe­ tizzjoni fis-suq intern, minħabba l-eżistenza ta’ kriterji ċari ta’ kompatibbiltà, u minħabba li l-għajnuna kkon­ tribwiet għad-diversifikazzjoni ekonomika u l-ħolqien ta’ attivitajiet ekonomiċi ġodda.
Għalhekk huwa xieraq li lgħajnuniet favur is-servizzi bażiċi u l-infrastruttura fiż-żoni rurali u l-għajnuna għall-kooperazzjoni fiż-żoni rurali jiġu eżentati mir-rekwiżit ta’ notifika tal-għajnuna mill-Istat.
(65)
Madankollu, l-għajnuna favur is-servizzi bażiċi u l-infrastruttura fiż-żoni rurali u l-għajnuna għall-kooperazzjoni fiż-żoni rurali jenħtieġ li jiġu eżentati mir-rekwiżit ta’ notifika biss jekk jiffurmaw parti minn Pjan Strateġiku talPAK ivvalidat mill-Kummissjoni fil-qafas tar-Regolament (UE) 2021/2115.
(66)
Għajnuna mill-Istat mogħtija lill-SMEs li jipparteċipaw fi proġetti ta’ żvilupp lokali mmexxi mill-komunità (“CLLD”), imsemmija fl-Artikolu 31 tar-Regolament (UE) 2021/1060 tal-Parlament Ewropew u tal-Kunsill (16) u maħtura bħala “LEADER” skont ir-Regolament (UE) 2021/2115, ftit li xejn għandha impatt fuq il-kompetizzjoni, b’mod partikolari, fid-dawl tar-rwol pożittiv li l-għajnuna għandha għall-kondiviżjoni tal-għarfien, speċjalment għall-komunitajiet lokali u agrikoli, kif ukoll in-natura spiss kollettiva tal-għajnuna, u l-iskala relattivament żgħira tagħha.
In-natura ta’ dawn il-proġetti hija integrata, b’diversi atturi u b’diversi setturi, u dan jista’ jwassal għal ċerti diffikultajiet għall-klassifikazzjoni tagħhom skont il-liġi dwar l-għajnuna mill-Istat.
Minħabba n-natura lokali talproġetti individwali tas-CLLD, magħżula abbażi ta’ strateġija pluriennali għall-iżvilupp lokali determinata u impli­ mentata minn sħubija pubblika-privata u l-orjentazzjoni tagħhom lejn l-interess komunitarju, soċjali, ambjentali u klimatiku, dan ir-Regolament jenħtieġ li jindirizza ċerti diffikultajiet iffaċċjati mill-proġetti tas-CLLD sabiex tiġi ffaċilitata l-konformità tagħhom mar-regoli dwar l-għajnuna mill-Istat.
Il-muniċipalitajiet, min-natura tagħhom stess, jaqgħu ’il barra mill-kamp ta’ applikazzjoni tad-definizzjoni tal-SMEs (azzjonisti pubbliċi).
Madankollu, ilmuniċipalitajiet spiss ikollhom rwol vitali fl-organizzazzjoni u t-twettiq tal-proġetti tas-CLLD.
Meta proġett tasCLLD jitwettaq favur wieħed mill-objettivi stabbiliti fl-Artikolu 1 tar-Regolament (UE) 2015/1588, jenħtieġ li għalhekk ikun possibbli wkoll li jingħata eżenzjoni ta’ kategorija għall-għajnuna lill-muniċipalitajiet fil-kuntest ta’ tali proġett.
(67)
Minħabba l-effett limitat fuq il-kummerċ u l-kompetizzjoni ta’ ammonti żgħar ta’ għajnuna mogħtija lill-SMEs li jibbenefikaw, direttament jew indirettament mill-proġetti tas-CLLD, jenħtieġ li jiġu stabbiliti regoli sempliċi għal każijiet fejn l-ammont aggregat ta’ għajnuna għal kull proġett ma jaqbiżx ċertu limitu massimu.
Dan jenħtieġ li japplika wkoll għall-muniċipalitajiet li jibbenefikaw direttament jew indirettament minn proġetti tas-CLLD, li jsegwu wieħed mill-objettivi stabbiliti fl-Artikolu 1 tar-Regolament (UE) 2015/1588.
(68)
Fil-każ ta’ diversi kategoriji ta’ għajnuna, bħar-riċerka, it-trasferiment tal-għarfien u l-informazzjoni inkluż permezz ta’ data u servizzi bbażati fuq l-ispazju tal-UE, servizzi ta’ konsulenza, servizzi ta’ sostituzzjoni tal-farms, il-promozzjoni u l-prevenzjoni u l-qerda ta’ mard tal-annimali u pesti tal-pjanti, l-għajnuna tingħata lill-benefiċjarji finali tal-għajnuna indirettament, in natura, fil-forma ta’ servizzi ssussidjati.
F’każijiet bħal dawn, jenħtieġ li lgħajnuna eżentata titħallas lill-fornitur tas-servizz jew tal-attività inkwistjoni.
(69)
F’konformità mal-Artikolu 4(1) tar-Regolament (UE) 2015/1588, huwa meħtieġ li tiġi riveduta perjodikament ilpolitika dwar l-għajnuna mill-Istat.
Għalhekk il-perjodu ta’ applikazzjoni ta’ dan ir-Regolament jenħtieġ li jkun limitat.
Huwa għalhekk xieraq li jiġu stabbiliti dispożizzjonijiet transitorji, inkluż ir-regoli dwar perjodu ta’ aġġustament fl-aħħar tal-validità ta’ dan ir-Regolament għal skemi ta’ għajnuna eżentati.
Jenħtieġ li regoli ta’ dan it-tip jagħtu żmien lill-Istati Membri sabiex jadattaw għar-reġim il-ġdid,
(16) Ir-Regolament (UE) 2021/1060 tal-Parlament Ewropew u tal-Kunsill tal-24 ta’ Ġunju 2021 li jistipula dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew Plus, il-Fond ta’ Koeżjoni, il-Fond għal Tranżizzjoni Ġusta u l-Fond Ewropew għall-Affarijiet Marittimi, is-Sajd u l-Akkwakultura u r-regoli finanzjarji għalihom u għall-Fond għallAżil, il-Migrazzjoni u l-Integrazzjoni, il-Fond għas-Sigurtà Interna u l-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi (ĠU L 231, 30.6.2021, p. 159).